GPF-lid oorleef 'wilde skietery' op Meyerton | Maroela Media
Celvin Bronkhorst is tien keer gewond tydens die skietery op Meyerton toe hy gewapende rowers verhoed het om by 'n supermark in te breek. Foto: Facebook
'n GPF-lid van Meyerton, suid van Johannesburg, veg om sy lewe in die waakeenheid van die Unie-hospitaal in Alberton nadat hy Dinsdagaand tien keer geskiet is.
Volgens Kobus Hoffmann, VF Plus-onderleier in Gauteng, het Calvin Bronkhorst, lid van die Riversdale-gemeenskapspolisiëringsforum, ses gewapende rowers by die Foodzone-supermark gekonfronteer, waarna 'n wilde skietery ontstaan het.
Hoffmann sê die mans wou die supermark beroof. Tydens die hewige skietery is Bronkhorst tien keer gewond.
"Deur wat [as] nie minder as vreesloosheid en heldedade beskryf kan word nie en ongeag hul eie veiligheid, het verskeie ander lede van die GPF die swaar gewonde Bronkhorst te hulp gesnel," sê hy.
"Die VF Plus beskou die optrede van die GPF-lede as prysenswaardig en as 'n heldedaad."
Bronkhorst se toestand is ernstig, maar stabiel.
Bronkhorst se ma, Jackie Brits, sê in 'n Facebook-inskrywing sy dank die Vader dat haar seun leef. Sy doen 'n beroep op mense om standpunt in te neem teen misdaad: "Ons mense moet begin opstaan. Hierdie goed moet stop. Volgende is dit jy of jou kind. Staan op en maak jul stem dik; genoeg is genoeg."
Sy skryf haar seun het 'n leeuehart, "maar ons ouer mense het slap geword. Ons aanvaar dit is [oukei]. Baie nagte gaan hy alleen uit as daar 'n probleem is, want hy wil 'n verskil maak.
"Maar waar is die ondersteuning? Mense raak te gemaklik. Ek hoop dat hierdie jong man 'n voorbeeld vir baie sal wees. Want sy hart lê by sy mense en om te help waar hy kan."
Hoffmann sê die VF Plus, waarvan Bronkhorst 'n ondersteuner is, "is trots op inwoners en lede van die GPF in Riversdale [wat] almal onbaatsugtig hulp verleen het, asook op die polisie wat buitengewoon vinnig gereageer het en gou op die toneel was."
Kapt. Kay Makhubela, Gauteng-polisiewoordvoerder, het onderneem om inligting oor die voorval bekend te maak sodra hy dit bekom.
Pa van Springs-gruwelhuis 'is psigopaat en sadis'
Ons voorstede is nou die slagveld en misdaad het letterlike nou 'n oorlog geword. Hierdie was 'n heldedaad, maar dit is ook letterlik 'n oproep dat ons almal betrokke moet raak en saamstaan teen hierdie aanslag.
Mag God jou genees Kobus. Gebede vir die familie.
Die soort van misdaad sal NOOIT einde kry tensy die regering daadwerklik ingryp en dit n prioriteit maak om alle landsburgers te beskerm wat blootgestel word aan daaglikse geweldadige misdade. Hou op om die misdadiger en die wat hul opsweep in watte toe te draai. So sal dit aangaan… Wie is volgende op die lys
Sterkte aan Celvin en ook sy famielie en vriende. Liewe Jesus sal na hom omsien.
Openbare teregstellings is al wat gaan sorg dat moordenaars en rowers nie eers na 'n foto van 'n wapen of 'n mes wil kyk nie .